**MUNICIPIUL SATU MARE
 CABINET VICEPRIMAR**

**Nr.59545/24.10.2022**/24.10.2022

Ghiarfaș Adelin-Cristian, Viceprimar al Municipiului Satu Mare,

În temeiul prevederilor art. 136 alin (1) din OUG nr. 57/2019 privind Codul Administrativ, cu modificările ulterioare îmi exprim inițiativa de promovare a unui proiect de hotărâre având ca obiect: ,, aprobarea listei cuprinzând solicitanții îndreptățiți la închirierea locuinţelor sociale şi de necesitate din Municipiul Satu Mareˮ, proiect în susţinerea căruia formulez următorul:

**REFERAT DE APROBARE**

 Potrivit prevederilor H.G. nr. 1275/2000 privind aprobarea Normelor metodologice pentru punerea în aplicare a prevederilor <LLNK 11996 114 11 201 0 28>Legii locuinţei nr. 114/1996, cu modificările și completările ulterioare, în vederea soluţionării cererilor privind repartizarea unei locuinţe sociale, autorităţile administraţiei publice locale vor stabili măsurile necesare pentru luarea în evidență şi pentru analiza solicitărilor primite.

 În acest scop prin hotărâre a consiliului local se va constitui o comisie de analiză a cererilor, comisie care analizează cererile pentru locuinţele sociale, şi prezintă spre aprobare consiliului local lista cuprinzând solicitanţii îndreptăţiţi să beneficieze de o locuinţa socială, în ordinea de prioritate stabilită.

 În aplicarea celor menţionate mai sus, prin Hotărârea Consiliului Local al Municipiului Satu Mare nr. 161/24.09.2020 privind aprobarea Regulamentului de repartizare și închiriere a locuinţelor sociale şi de necesitate din Municipiul Satu Mare s-a aprobat numirea unei comisii precum şi criteriile de prioritate în baza cărora se repartizează locuinţele, punctajele, modelul contractului de închiriere, etc.

 Astfel, în data de 23.09.2022 s-a desfășurat şedinţa Comisiei de analiză a solicitărilor de locuinţe sociale şi de necesitate din Municipiul Satu Mare fiind analizate un număr de 41 de solicitări de locuinţe sociale și de necesitate. Dosarele analizate au fost complete, cuprinzând cererea şi documentele justificative privind componenţa familiei şi veniturile realizate de membrii acesteia, după cum sunt prevăzute la art.13 din Anexa la H.C.L. nr.161/24.09.2020.

 Stabilirea punctajului pentru fiecare dosar s-a efectuat în conformitate cu criteriile de ierarhizare privind calcularea punctajului care stă la baza întocmirii listei listei cuprinzând solicitanții îndreptățiți la închirierea locuinţelor sociale şi de necesitate, prevăzute în Anexa nr.1 la Regulamentul de repartizare și închiriere a locuinţelor sociale şi de necesitate din Municipiul Satu Mare, aprobat prin H.C.L.nr.161/24.09.2020.

 Repartizarea locuinţelor sociale şi de necesitate pentru familiile eligibile, se face în ordinea descrescătoare a punctajului stabilit de către comisia de analiză a solicitărilor de locuinţe sociale şi de necesitate.

Raportat la prevederile art. 129 alin. (1) alin. (2) lit.d) și alin. (7) lit. q) din O.U.G. nr. 57/2019 privind Codul Administrativ, cu modificările și completările ulterioare.

Propun spre analiză şi aprobare Consiliului Local al Municipiului Satu Mare proiectul de hotărâre privind aprobarea listei cuprinzând solicitanții îndreptățiți la închirierea locuinţelor sociale şi de necesitate din Municipiul Satu Mare.

**INIŢIATOR PROIECT,**Viceprimar
Ghiarfaș Adelin-Cristian